stanford-oval/wikipedia huggingface dataset:
Cembalo
Historia

Cembalo oli yleisimmin käytössä 1500–1700-luvuilla, ensin continuo-soittimena, myöhemmin myös soolosoittimena. Muita samaan aikaan käytössä olleita kosketinsoittimia ovat esimerkiksi klavikordi sekä cembalon sukulaiset spinetti ja virginaali.
Barokin aikana cembaloa käytettiin yleisesti soitinyhtyeissä, oopperassa resitatiiveissa ja kamarimusiikissa. Italialaiset olivat 1500-luvulla maineikkaimpia cembaloiden valmistajia, ja heiltä hankkivat taitonsa 1600-luvun kuuluisat alankomaalaiset soittimenrakentajat. 1900-luvulla cembalon rakennetta pyrittiin modernisoimaan muokkaamalla sitä raskasrakenteisemmaksi ja enemmän pianoa muistuttavaksi. Nämä kokeilut eivät kuitenkaan olleet soinnillisesti onnistuneita, ja 1900-luvun loppupuolella alettiin uudelleen noudattaa 1600- ja 1700-luvun soitinten rakennusperiaatteita.
Virittäminen

Cembalo täytyy virittää säännöllisesti (viikoittain). Cembalistit opettelevatkin virittämään soittimensa itse. Harjaantunut virittäjä selviytyy urakasta pelkän ääniraudan ja viritysavaimen avulla, mutta hyvästä virityskoneesta on apua ns. jaon tekemisessä.
Cembaloa ei yleensä viritetä tasavireiseksi, sillä tasavireisessä virityksessä suurin osa intervalleista jää epäpuhtaiksi, eikä soitin resonoi kauniisti. Yleisiä viritysjärjestelmiä ovat "keskisävelinen" sekä  ns. "hyvävireiset" ("Well Tempered", "Wohltemperierte"): esimerkiksi Valotti, Werckmeister ja Kirnberger, jotka on nimetty kehittäjiensä mukaan.
Yksinkertaistettuna virittäminen tapahtuu seuraavasti: viritetään ääniraudasta a1 (joko 440 Hz tai 415 Hz {myös 392 Hz jne.}) ja sen mukaan pieni a. Tämän jälkeen "tehdään jako" eli viritetään pieni oktaavi (eli keski-c:n alapuolinen oktaaviala) halutun viritysjärjestelmän mukaisesti, ts. jaetaan oktaavi 12:een halutun kokoiseen sävelaskeleeseen.
Jaon tekeminen onnistuu korvakuulolta mutta vaatii kärsivällisyyttä ja harjoitusta. Epäpuhtaita intervalleja korvakuulolta viritettäessä apuna voi käyttää myös metronomia, jolloin intervallin sävelten synnyttämä huojuntataajuus voidaan säätää tavoitellun viritysjärjestelmän mukaiseksi. Jaon voi tehdä myös virityskoneen avulla, jos virityskone tuntee muitakin kuin tasavireisen järjestelmän.
Kun jako on valmis, viritetään muut oktaavialat puhtaiden oktaavien avulla. Jos soittimessa on enemmän kuin yksi kieli kutakin sävelkorkeutta kohden, kytketään ensimmäisen kielistön virityksen jälkeen toinen kielistö käyttöön ja viritetään puhtaita priimejä.
Cembalisteja, säveltäjiä, rakentajia

Suomalaisia cembalotaiteilijoita ovat muun muassa Aapo Häkkinen, Kati Hämäläinen, Assi Karttunen, Ilpo Laspas, Pilvi Listo, Anssi Mattila, Elina Mustonen, Annamari Pölhö ja Matias Häkkinen. Tunnettuja ulkomaalaisia nimiä ovat puolalainen Wanda Landowska (1879–1959), jonka voidaan katsoneen nostaneen soittimen unohduksesta ja jonka kannustuksen ansiosta myös säveltäjät löysivät sen uudelleen 1900-luvulla, sekä alankomaalaiset Ton Koopman (s. 1944), Gustav Leonhardt (1928–2012) sekä Bob van Asperen (s. 1947).
Cembalolle ovat säveltäneet muiden muassa Jean-Henri D'Anglebert, Johann Sebastian Bach, William Byrd, Jacques Champion de Chambonnières, François Couperin, Louis Couperin, Girolamo Frescobaldi, Johann Jakob Froberger, Orlando Gibbons, Georg Friedrich Händel, Louis Marchand, Domenico Scarlatti ja Jean-Philippe Rameau.
Cembalolle ovat säveltäneet monet nykysäveltäjätkin. 1900-luvun merkittäviä teoksia ovat muun muassa Francis Poulencin ja Manuel de Fallan konsertot. Modernia musiikkia cembalolle ovat säveltäneet Joonas Kokkonen ja Jukka Tiensuu.
Suomessa cembaloita rakentavat muun muassa Arno Pelto, Jonte Knif ja Hendrik van Schevikhoven.
Monet cembalistit ovat myös urkureita ja päinvastoin, kuten edellä mainittu Gustav Leonhardt.
Suomen kulttuurirahaston Pirkanmaan rahasto hankki vuonna 2019 lainakäyttöön cembalon. Se on Mietke-mallin kaksisormioinen cembalo, jonka on rakentanut Toscanassa soitinrakentaja Bruce Kennedy.
Aiheesta muualla

Kuvia tai muita tiedostoja aiheesta Cembalo Wikimedia Commonsissa
Eeva Mäkinen: Pianisti cembalistina — cembalotekniikka cembalonsoittoa aloittavan pianistin ongelmana
Välimäki, Penttinen, Knif, Laurson, Erkut: Cembalon äänen analyysi ja synteesi
Tietoa viritysjärjestelmistä
Tietoa virittämisestä ja huollosta (englanniksi)
Cathédrale Saint-Joseph de Nouméa

| Cathédrale Saint-Joseph de Nouméa |
| --- | --- |

Sijainti:  Nouméa, Uusi-Kaledonia
Koordinaatit:  22°16′22″S, 166°26′40″E
Kirkkokunta:  roomalaiskatolinen
Rakentamisvuosi:  1890
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Cathédrale Saint-Joseph de Nouméa on katedraali Ranskan merentakaisen territorion Uuden-Kaledonian pääkaupungissa Nouméassa. Sen rakennustyöt käynnistettiin vuonna 1887.
Kirkon kynttiläkruunuun on käytetty ensimmäisiä nikkelieriä, joita louhittiin Uudesta Kaledoniasta.
Aiheesta muualla

Wikimedia Commonsissa on kuvia tai muita tiedostoja aiheesta .
Structurae.de
Cabaletta

Cabaletta on oopperamusiikin termi, jolla on kaksi hieman toisistaan poikkeavaa merkitystä. 1800-luvun italialaisessa oopperassa se tarkoittaa ensin kaksiosaisen aarian jälkimmäistä, nopeampaa ja rytmisempää osaa joka seuraa rauhallisempaa cantabile-osuutta. Termi tuli käyttöön vuonna 1826. Cabaletassa on kaksi stanzaa, joita seuraa vapaamuotoisia koristeluja. Cabaletta tavallisesti päättyy koodaan.
Tunnettuja esimerkkejä tällaisista cabaletoista ovat mm. "Vien diletto è in ciel la luna" Bellinin Puritaaneista (1835) ja "Non più mesta..."' Rossinin Tuhkimosta (1817).
Myöhemmin cabaletoiksi alettiin kutsua myös minkä tahansa ensemblen viimeistä osuutta, yleensä duettoa.
Cabaletta yleensä välittää vahvoja tuntemuksia; suunnatonta iloa (Lindan "O luce di quest' anima" Linda di Chamounix'ssä), syvää surua (Lucian "Spargi di qualche pianto" Lucia di Lammermoorissa), rakkautta (Lindoron lyhyt cabaletta oopperassa Italiatar Algeriassa). Cabaletta on tärkeä elementti varsinkin bel canto -oopperassa - Rossini kirjoitti kaikille oopperoidensa päähenkilöille aina vähintään yhden cabaletan. Esimerkiksi Italialainen Algeriassa sisältää kaksi cabalettaa Lindorolle, kolme Isabellalle sekä yksi niin Mustafalle kuin Taddeollekin; jos tähän lisätään vielä ensemblejen loppuosat, saadaan yhteensä kuutisentoista cabalettaa.
Giuseppe Verdi käytti samaa formaattia menestysteoksissaan hyvin tehokkaasti - esimerkkinä Violetan mietiskelevä "È strano! è strano..." La traviatan ensimmäisestä näytöksestä, joka päättyy räiskyvään cabalettaan "Sempre libera". Toinen Verdin tunnettu cabaletta on Manricon "Di quella pira" Il trovatoressa.
Lähteitä

Budden, Julian. "Cabaletta." Grove Music Online, http://www.grovemusic.com (Arkistoitu – Internet Archive).
Carlo Taube

Carlo Taube (4. heinäkuuta 1897 Galitsia – 11. lokakuuta 1944 Auschwitz) oli itävaltalainen pianisti, kapellimestari ja säveltäjä.
Taube sai konserttipianistin koulutuksen; hän opiskeli Ferruccio Busonin johdolla Wienissä. Hän haki töitä kahviloista ja yökerhoista Wienissä, Brnossa ja Prahassa. Joulukuussa 1941 hänet vietiin Theresienstadtiin vaimonsa ja lapsensa kanssa. Hän osallistui aktiivisesti Theresienstadtin musiikkielämään pitämällä pianoresitaaleja ja johtamalla konsertteja. Ainoa Tauben Theresienstadtista säilynyt teos on Ein jüdisches Kind (1942) sopraanolle ja pianolle. Hän sävelsi monia sittemmin kadonneita teoksia, joihin kuului Terezín-sinfonia. Taube murhattiin Auschwitzissä.
Anne Sofie von Otter levytti Tauben laulun Ein jüdisches Kind Deutsche Grammophonille osana Terezín – Theresienstadt -kokoelmaa.
Carlo Zinato

Carlo Zinato (18. joulukuuta 1890 – 23. kesäkuuta 1974) oli italialainen roomalaiskatolinen piispa. Hän syntyi Venetsiassa ja sai pappisvihkimyksensä 28. heinäkuuta 1913. Hänet nimitettiin Vicenzan piispaksi 8. kesäkuuta 1943, ja hänet vihki piispaksi 25. heinäkuuta Giovanni Jeremichin ja Umberto Ravettan avustama Adeodato Giovanni Piazza.
Zinato osallistui Vatikaanin toiseen kirkolliskokoukseen ja jäi eläkkeelle 11. syyskuuta 1971.
Charles Vane-Tempest-Stewart

| Charles Vane-Tempest-Stewart |
| --- | --- |
 Charles Vane-Tempest-Stewart vuonna 1920.
Henkilötiedot
Koko nimi:  Charles Stewart Henry Vane-Tempest-Stewart
Syntynyt: 13. toukokuuta 1878
Kuollut: 11. helmikuuta 1949 (70 vuotta)
Kansalaisuus:  Britti
Ammatti:  poliitikko
Arvonimi: Londonderryn markiisi
Charles Stewart Henry Vane-Tempest-Stewart (13. toukokuuta 1878 – 11. helmikuuta 1949) oli brittiläinen poliitikko ja Londonderryn 7. markiisi. Hän oli ilmailuministeri 1931–1935 ja menetti paikkansa pääministerin vaihtuessa Ramsay MacDonaldista Stanley Baldwiniin. Baldwinin hallituksessa hän toimi viiden kuukauden ajan suursinetinvartijana ja ylähuoneen johtajana. Vane-Tempest-Stewart siirrettiin syrjään, kun Baldwin jakoi hallitustehtäviä uudestaan.
Vane-Tempest-Stewart haki yhteisymmärrystä Adolf Hitlerin kanssa. Hän vieraili useita kertoja tammikuun 1936 ja syyskuun 1938 välisenä aikana Hitlerin Saksassa ja päätteli matkojensa perusteella Saksan haluavan ystävyyssuhdetta Britanniaan eikä kokenut Saksan olevan vihamielinen valtio. Vane-Tempest-Stewart turhautui, koska hänen entiset hallituskollegat eivät olleet kiinnostuneet mielipiteestä. Teoksessaan Ourselves and Germany Vane-Tempest-Stewart ylisti natsi-Saksaa ja tunnusti, ettei ollut erityisen kiintynyt juutalaisiin.
Teokset

Ourselves and Germany. Määritä julkaisija!
Kirjallisuutta

Kershaw, Ian: Making friends with Hitler: Lord Londonderry and Britain's road to war.  Lontoo:  Allen Lane, 2004.  ISBN 0-7139-9717-6.
Cape May Court House

| Cape May Court House |
| --- | --- |

Valtio:  Yhdysvallat
Osavaltio:   New Jersey
Piirikunta:  Cape May
Pinta-ala:  
 – Kokonaispinta-ala:  25,64 km²
 – Josta vettä:  2,52 km² 
Väkiluku (2020):  5 573
 – Väestötiheys:  220 as./km²
Infobox OKVirheellinen NIMI-arvo: 
Cape May Court House on CDP Middle Townshipissä, New Jerseyn osavaltiossa, Yhdysvalloissa. Sen väkiluku oli 5 573 vuonna 2020. Alue toimii Cape Mayn piirikunnan hallintokeskuksena.
Väestö

Vuonna 2020 Cape May Court Housen 5 573 asukkaasta valkoisia oli 86,6 %, mustia 5,9 % ja aasialaisia 0,6 %. Vuonna 2019 4,0 % asukkaista puhui kotonaan jotain muuta kieltä kuin englantia ja 3,7 % asukkaista oli syntynyt ulkomailla.
Kuvia alueelta

Cape Mayn piirikunnan kirjaston pääosasto.
Cape Mayn piirikunnan oikeustalo.
Aiheesta muualla

Kuvia tai muita tiedostoja aiheesta Cape May Court House Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren
Christ Church

Christ Church voi viitata ainakin seuraaviin paikkoihin:
Christ Church, Oxfordin yliopiston college Englannissa
Christchurch, kaupunki Uuden-Seelannin Eteläsaarella
Christ Church, kaupunki Barbadoksella
Christ Church Nichola Town, kunta Saint Kitts ja Neviksellä.
Christ Church Cathedral

Christ Church Cathedral voi tarkoittaa seuraavia kirkkoja:
Christ Church Cathedral, Falklandinsaaret
Christ Church Cathedral, Montréal
Christ Church Cathedral, Nassau
Christ Church Cathedral, Christchurch
Christ Church Cathedral, Oxford
Christ Church Cathedral, Indianapolis
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Christ Church Cathedral”, voi hakea sivunnimihaulla, laajalla sivunnimihaulla tai tekstihaulla.
Cape Girardeau

| Cape Girardeau |
| --- | --- |
 Cape Girardeaun keskustaa.

 Koordinaatit: 37°18′33″N, 89°32′47″W 
Valtio:  Yhdysvallat
Osavaltio:   Missouri
Piirikunta:  Cape Girardeau Scott
Hallinto:  
 – Pormestari:  Bob Fox
Pinta-ala:  
 – Kokonaispinta-ala:  73,79 km²
 – Josta vettä:  0,16 km² (0,2 %)
Korkeus:  107 m
Väkiluku (2019):  40 559
 – Väestötiheys:  550,8 as./km²
Aikavyöhyke:  UTC-6 (kesäaika UTC-5)
Lempinimi::  Cape, The City of Roses, River City
 
 www.cityofcapegirardeau.org 
Infobox OKVirheellinen NIMI-arvo: 
Cape Girardeau (ransk. Cap-Girardeau) on kaupunki Missourin osavaltiossa Yhdysvalloissa. Se kuuluu Cape Girardeaun ja Scottin piirikuntiin. Vuoden 2019 arvion mukaan kaupungin väkiluku oli 40 559. Vuosina 2010–2019 väkiluku kasvoi 6,8 prosenttia. Cape Girardeaun asukkaista 23,4 prosenttia eli köyhyysrajan alapuolella.
Mississippijoki virtaa Cape Girardeaun läpi.
Väitetty ufotapaus

Cape Girardeaussa tapahtui huhtikuussa 1941 lentokoneen maahansyöksy. Tarinan mukaan onnettomuudessa kuolleita siunaamaan kutsuttiin paikallisen baptistikirkon pappi William Huffman, joka onnettomuuspaikalle saavuttuaan näki lentokoneen sijasta sisäpuolelta hieroglyfeillä kirjaillun hopeanhohtoisen lentävän lautasen, jota vartioimassa oli FBI:n agentteja, palomiehiä ja maavoimien sotilaita. Huffmann olisi tarinan mukaan siunannut kolme kuollutta humanoidia, minkä jälkeen häntä oltaisiin varoitettu puhumasta asiasta kenellekään.
Cape Girardeaun ufotapauksen teki tunnetuksi ensimmäisenä Huffmanin lapsenlapsi Charlette Mann 1970-luvun lopulla.
Kuvia kaupungista

Mississippijoki Cape Girardeaun kohdalla vuoden 1993 suuren tulvan aikana
Central High School Cape Girardeaussa
Bill Emersonin silta
Aiheesta muualla

Kuvia tai muita tiedostoja aiheesta Cape Girardeau Wikimedia Commonsissa
Chase Atlantic

| Chase Atlantic |
| --- | --- |
 Chase Atlantic jakamassa nimikirjoituksia Warped Tourilla 2018. Vasemmalta oikealle: Christian Anthony, Mitchel Cave, Clinton Cave.
Tiedot
Toiminnassa:  2014-
Tyylilaji:  R&B, pop, rock, alternative
Kotipaikka:  Cairns, Australia
Laulukieli:  englanti
Jäsenet:  Mitchel Cave (laulu),  Clinton Cave (kitara, saksofoni),  Christian Anthony (rytmikitara, laulu),  Jesse Boyle (rummut),  Patrick Wilde (basso)
Levy-yhtiö:  BMG Rights Management, Warner Music Group
Aiheesta muualla
Kotisivut
Infobox OKNimi-testi OK: 
Chase Atlantic on vaihtoehtoista R&B -musiikkia soittava australialainen yhtye, joka on perustettu Cairnsissa vuonna 2014. Yhtyeeseen kuuluvat veljekset Mitchel Cave (laulu) ja Clinton Cave (kitara, saksofoni), sekä Christian Anthony (laulu, rytmikitara). Live-esiintymisissä heillä on kiertävinä jäseninä mukana myös rumpali Jesse Boyle ja basisti Patrick Wilde. Yhtye säveltää, sanoittaa sekä tuottaa itse musiikkinsa.
Chase Atlantic julkaisi ensimmäisen omakustanteisen EP-levynsä Dalliancen vuonna 2014. Seuraavana vuonna julkaistiin yhtyeen toinen EP, Nostalgia, jonka single Friends kiinnitti Benji ja Joel Maddenin huomion, ja Maddenit auttoivat Chase Atlanticia saamaan levytyssopimuksen BMG:n kanssa. Vuonna 2016 yhtye vaihtoi levy-yhtiötä, ja solmi uuden sopimuksen Warner Music Groupin kanssa.
Yhtye julkaisi vuonna 2017 sarjan EP-levyjä: Part One, Part Two ja Part Three. Saman vuoden lokakuussa Chase Atlantic julkaisi ensimmäisen pitkäsoittoalbuminsa, joka kantaa yhtyeen tavoin nimeä Chase Atlantic. Debyyttialbumi sisältää uusien kappaleiden lisäksi osan edellisen kolmen EP:n kappaleista.
Chase Atlantic julkaisi esikoisalbuminsa jälkeen vuonna 2018 yksittäissinglet Numb to the Feeling ja Tidal Wave ollessaan kiertueella ensin pop-artisti Lightsin kanssa, ja kesällä yhtenä Vans Warped Tourin esiintyjistä. Yhtyeen kuudes EP, Don't Try This, julkaistiin 25. tammikuuta 2019 jälleen BMG:n kautta, kun Chase Atlantic oli jättänyt Warner Music Groupin. Yhtyeen toinen albumi, Phases, julkaistiin 28. kesäkuuta 2019. Albumia edelsi kolme singleä: Her, Stuckinmybrain ja Love Is (Not) Easy.
Yhtye on myös vuonna 2016 levyttänyt EP:n nimeltä Paradise, mutta se julkaistiin digitaalisesti vasta vuonna 2019. Sitä ennen EP oli hetken aikaa saatavilla rajoitetusti CD-levynä, jota yhtye myi ainoastaan kiertueellaan.
Tyylilaji

Yhtyeen vokalisti Mitchel Cave on kertonut, että heidän on usein vaikeaa kuvailla musiikkityyliään, mutta sanovat sen olevan sekoitus R&B:tä ja pop-rockia. Heidän mukaansa esikoisalbumin tyyli on Phasesia synkempi, ja muutos tapahtui luonnostaan jäsenten elämäntilanteen mukana. Esikuvikseen yhtye on nimennyt muun muassa The Weekndin ja Tame Impalan.
Diskografia > Studioalbumit

Chase Atlantic (2017)
Phases (2019)
BEAUTY IN DEATH (2021)
Diskografia > EP:t

Dalliance (2014)
Nostalgia (2015)
Paradise (2016)
Part One (2017)
Part Two (2017)
Part Three (2017)
Don't Try This (2019)
Diskografia > Singlet

Anchor Tattoo (2014)
Meddle About (2014)
Obsessive (2016)
Church (2017)
Triggered (2017)
Cassie (2017)
Why Stop Now (2017)
Keep It Up (2017)
Okay (2017)
Swim (2017)
Numb To The Feeling (2018)
Tidal Wave (2018)
You Too. (2018)
Like A Rockstar (2018)
Her (2019)
Stuckinmybrain (2019)
Love Is (Not) Easy (2019)
Heaven and Back (2019)
Angels (2019)
Too Late (2019)
Hit My Line (2020)
OUT THE ROOF (2020)
MOLLY (2020)
SLIDE (2021)
EMPTY (2021)
OHMAMI (2021)
ESCORT (2021)
FOR HER (2022)
MAMACITA (2023)
Boryspilin kansainvälinen lentoasema

Boryspilin kansainvälinen lentoasema (IATA: KBP, ICAO: UKBB) on Ukrainan suurin lentoasema, joka sijaitsee 29 kilometriä Kiovasta itään Boryspilin kaupungissa. Asema on rakennettu 130 metriä merenpinnan yläpuolelle ja sillä on käytössä kaksi kiitotietä.
Vuonna 2013 lentoaseman kautta kulki 7,93 miljoonaa matkustajaa. Edellisvuonna Boryspilin kautta oli kulkenut 8,47 miljoonaa lentomatkustajaa.
Terminaalit

Boryspilin kansainvälisen lentoaseman sijainti Ukrainassa.
Boryspilin kansainvälisellä lentoasemalla on toiminnassa neljä terminaalia, joista yksi on VIP-terminaali (C-terminaali). Lisäksi on suunnitteilla Terminaali E, joka lisäisi matkustajakapasiteettiä n. 2000 matkustajaa tunnissa.
Terminaalit > Terminaali B (Kansainväliset ja kotimaan lennot)

Terminaali B palvelee sekä kotimaan- että kansainvälisiä lentoja. Se on lentoyhtiö Aerosvit Airlinesin solmupiste. Terminaali on palvellut kaikkia kotimaan lentoja 15. syyskuuta 2011 alkaen.
Terminaalit > Terminaali D (Kansainväliset lennot)

Terminaali D avattiin 28. toukokuuta 2012. Terminaalin kapasiteetti on noin 3100 matkustajaa tunnissa. Ensimmäiset terminaaliin saapuneet matkustajat saapuivat Teheranista 29. toukokuuta.
Terminaali D on lentoaseman kansainvälisten lentojen pääterminaali. Rajatarkastuspisteitä on yhteensä 68 (40 saapuville matkustajille ja 28 lähteville). Lentokentän sujuvuuden lisäämiseksi on harkittu, että terminaali palvelisi myös kotimaanlentoja, joka mahdollistaisi joustavammat vaihtoajat.
Terminaalit > Terminaali F (Kansainväliset lennot)

Terminaali avattiin 21. syyskuuta 2010 Ukraine International Airlinesin (UIA) päätukikohdaksi  ja otettiin säännölliseen käyttöön lokakuu 2010 lopussa. Terminaalin kapasiteetti on 900 matkustajaa tunnissa.
Terminaalia käyttää UIA:n lisäksi 14 muuta lentoyhtiötä: UM Air, UTair Ukraine, airBaltic, Armavia, Adria Airways, Belavia, Caspian Airlines, Austrian Airlines, Georgian Airways, Germanwings, Libyan Arab airlines, Lufthansa, Finnair ja S7 Airlines.
Aiheesta muualla

Skyvector aeronautical charts: UKBB Kyiv Boryspil Airport (englanniksi) (skyvector.com)
Kiev (Borispol), meždunarodnyi aeroport (venäjäksi) (aviapages.ru)
Aviaport Borispol, kak dojehat, terminal F, aviaspravka aeroporta Borispol (IATA: KBP) (venäjäksi) (avianews.com)
Tehorakenne Boryspilin kansainvälinen lentoasema - Kiovassa Ukrainassa palveleva kansainvälinen lentokenttä (ukrainaksi) (opendatabot.ua)
UIA on Boryspilin suurin käyttäjä.
Terminaali D
Christ Church Nichola Town

Christ Church Nichola Town
Christ Church Nichola Town on yksi Saint Kitts ja Neviksen 14:stä kunnasta. Se sijaitsee Saint Kittsin saaren itärannikolla ja sen keskus on Nichola Town. Muita kyliä ovat Bourryeux, Lodge Village, Mansion, Molyneux (suurin kylä) ja Phillips. Kunnan pinta-ala on 18 km² ja väkiluku 2 059 (vuonna 2001). Kunnan rajanaapureita ovat Saint John Capesterre, Saint Thomas Middle Island, Trinity Palmetto Point ja Saint Mary Cayon.
Christian Gyan

| Henkilötiedot |
| --- | --- | --- |
Syntymäaika: 2. marraskuuta 1978
Syntymäpaikka: Tema, Ghana
Kuolinaika: 29. joulukuuta 2021 (43 vuotta)
Pelipaikka: puolustaja/keskikenttä pelaaja
Pituus: 177 cm
Junioriseurat
:  Gaboha  Feyenoord
Seurat
| Vuodet | Seura | O (M) |
| 1997–2007 1998 2006–2007 2008–2009 2009 2010  |  Feyenoord → Excelsior →Excelsior  TPS  Wrexham  RoPS  Leonidas | 93 (3) 16 (0) 16 (0) 16 (0) 2 (0) 0 (0) ? (?) |
Maajoukkue
| 1998– |  Ghana | 23 (0) |
 Seurajoukkueuran tilastot kattavat vain kansalliset sarjat.
Christian Gyan (2. marraskuuta 1978 Tema, Ghana – 29. joulukuuta 2021) oli ghanalainen jalkapalloilija, pelipaikaltaan puolustaja. Ammattilaisurallansa hän edusti viimeiseksi Rovaniemen Palloseuraa
Gyan edusti hollantilaista Feyenoordia kaudet 1998–2006. Hän oli mukana voittamassa UEFA Cupia keväällä 2002, kun Feyenoord löi finaalissa saksalaisen Borussia Dortmundin maalein 3–2. Feyenoordin jälkeen Gyan pelasi Excelsior Rotterdamssaa. Hän pelasi myös parikymmentä A-maaottelua Ghanan paidassa. Gyanilla oli myös Hollannin kansalaisuus. Gyan voitti myös Hollannin Eredivisien.
Gyan solmi kesäkuussa 2008 puolen vuoden Turun Palloseuran kanssa. Turun Palloseura ei jatkanut kauden päätteeksi Gyanin sopimusta. Tammikuussa 2009 Gyan siirtyi puolen vuoden mittaisella sopimuksella walesilaiseen Wrexhamiin. Gyan pelasi Wrexhamin edustusjoukkueessa vain kahdessa ottelussa, enimmäkseen hän esiintyi Wrexhamin reservijoukkueessa. Kauden päätteeksi Gyan vapautettiin sopimuksestaan.
Gyan saapui tammikuussa 2010 Rovaniemen Palloseuran testiin. Rovaniemen Palloseura kaavaili Gyanista joukkueeseen puolustavaa keskikenttäpelaajaa. Hän pelasi joukkueessa kuitenkin vain yhden harjoitusottelun, missä hän loukkaantui vakavasti eikä pystynyt enää tuon jälkeen jatkamaan ammattilaisuraansa.
Brit Air

| Brit Air |
| --- | --- |

 IATA: DB  –  ICAO: BHZ 
Kutsukoodi:  BRITAIR
Perustettu:  1973
Lakkautettu:  2013
Laivaston koko:  45
Kohteiden määrä:  32
Solmukohdat:   Saint-Exupéryn kansainvälinen lentoasema  Orlyn lentoasema  Charles de Gaullen kansainvälinen lentoasema
Emoyhtiö:  Air France-KLM
Kotipaikka:   Morlaix, Ranska
Kanta-asiakasohjelma:  Flying Blue
Yhtiön sivut:  www.britair.com
Brit Air (IATA: DB, ICAO: BHZ, kutsukoodi: BRITAIR) oli ranskalainen alueellinen lentoyhtiö, joka perustettiin vuonna 1973. Yhtiö operoi lentoja 32 kohteeseen 45 koneen laivastollaan osana Air France-KLM:n reittiverkostoa. Yhtiö liittyi maaliskuussa 2013 ranskalaiseen Hop! -lentoyhtiöön, joka on Air Francen tytäryhtiö.
Historia

Yhtiö perustettiin vuonna 1973. 1979 yhtiö aloitti säännöllisen reittiliikenteen, kohteina muun muassa Rennes, Quimper, Le Havre ja Lontoo. Air Francen kanssa yhtiö solmi franchising-sopimuksen. Vuonna 2000 Air France osti koko yhtiön ja yhtiön kotipaikka siirrettiin uusiin tiloihin Morlaix'hin.